Strandveiðar hefjast í dag samkvæmt reglugerð sem sjávarútvegsráðherra gaf út í síðustu viku . Á fyrsta sólarhring eftir að byrjað var að taka við umsóknum sóttu 331 um strandveiðileyfi til Fiskistofu , en sl. föstudag hafði Fiskistofa úthlutað 293 leyfum og geta þeir nú byrjað veiðar . Landinu er skipt í fjögur veiðisvæði . Leyfi til strandveiðar eru veitt á því svæði þar sem heimilisfesti útgerðaraðila viðkomandi báts er skráð og eingöngu er heimilt að landa afla innan þess landsvæðis á veiðitímabilinu . Svæði A nær frá Eyja - og Miklaholtshreppi til Súðavíkurhrepps . Í hlut þess koma 499 tonn í maí , 599 tonn í júni , 599 tonn í júlí og 299 tonn í ágúst . Svæði D er frá sveitarfélaginu Hornafirði vestur um og til Borgarbyggðar . Í hlut þess koma 419 tonn í maí , 366 tonn í júní , 157 tonn í júlí og 105 tonn í ágúst . Langflestir sækja um veiðileyfi til að stunda veiðar á svæði A. Líklegt er að nokkur aukning verði í fjölda þeirra sem stunda munu strandveiðarnar í sumar sé litið til fjölda umsókna fyrsta sólarhringinn , en í fyrra stunduðu 554 bátar þessar veiðar .